**HRVATSKI JEZIK**

ZAMOLI POMOĆNICU DA TI PROČITA TEKST.

NAPIŠI NASLOV TEKSTA U BILJEŽNICU.

**U zoološkom vrtu**

Djed Stjepan poveo je svoje unuke Luku i Antu u Maksimir.

Svakom je unuku dao po jedan šareni balončić na dugačkoj uzici.

Kupili su bombone i slane štapiće i krenuli u obilazak zoološkog vrta.

Vidjeli su razne zanimljive životinje.

Sjeverni medvjed ima medvjedića.

Zovu ga Ledo.

I brižna majmunica nosi svog majmunčića.

Jedva su se odvojili od njihove nastambe.

Uživali su promatrajući lava, lavicu i lavića u igri.

U enciklopediji o životinjama piše da su lavovi mačke.

Djed se sjetio svoje mačke Frčke.

Rekao je da su lavovi prije mačketine nego mačke.

Kolika im samo kućerina treba.

Mačku Frčki bila bi dovoljna kućica.

Onda ne bi više živjela u djedovoj dnevnoj sobi.

PITANJA:

Riječi kućica, lavića, majmunčića i medvjedića su

1. umanjenice
2. uvećanice

Riječi mačketine i kućerina su

1. umanjenice
2. uvećanice